Reet Linna

Reet Linna (sünninimi Reet Haug, 1965–1973 Reet Parika; sündinud 1. juunil 1944 Leningradis) on eesti kultuuriajakirjanik, laulusõnade autor ja estraadilaulja. 2024. aasta märtsi seisuga on ta töötanud Eesti Televisioonis 55 aastat. Ta on lõpetanud 1962. aastal Tallinna 7. keskkooli ning 1968. aastal Tallinna Pedagoogilise Instituudi joonistamise, joonestamise ja tööõpetuse erialal. Aastatel 1963–1964 õppis Eesti NSV Riikliku Filharmoonia Estraadistuudios laulmist. Reet Linna on töötanud Eesti Televisioonis 1969. aastast: algul muusikasaadete ja Eesti Telefilmi assistendina, seejärel 1973. aastast muusika- ja meelelahutussaadete toimetaja ja saatejuhina. Alates 1977. aastast tegi ta muusikalist ja ajakirjanduslikku koostööd Soome poplaulja ja telesaatejuhi Mikko Alataloga, millest sündis rida Eesti Televisiooni ja Soome YLE meelelahutuslikke ühissaateid. Nii näiteks jõudis Soomes juba varem populaarsust kogunud muusikasaade "Iltatähti" 1979. ja 1980. aastal ETV ekraanile kakskeelse saatena "Õhtutäht". Muu hulgas kirjutas Reet Linna 1984. aastal eestikeelsed sõnad Mikko Alatalo repertuaari kuulunud populaarsele lastelaulule "Taitaa tulla kesä" (autor Esko Koivumies), millest sai eesti keeles menukas lastelaul "Suvi" ("Kätte on jõudnud suvi"). Alatalo ja Linna kuulusid koos ka Soome YLE algatusel 2002. aastal alguse saanud Soome-Eesti mitmepäevase muusikafestivali Saaremaa Valss korraldajate hulka ja olid festivalisaadete saatejuhid. 1980. aastate lõpus ja 1990. aastate alguses juhtis Reet Linna koos Kalle Mülleriga ETV-s muusikasaatesarja "Levikaamera", kus propageeriti ka alternatiivseid muusikasuundi ning julgustati noori alustavaid lauljaid ja ansambleid oma muusikalist rada käima. Nõukogudeaegse tsensuuri kiuste õnnestus selles saatesarjas käsitleda üllatavalt palju välismaist muusikat, võttegrupp käis isegi Roskilde muusikafestivalilt lugusid tegemas. Üks Reet Linna ideest sündinud ja ta enda juhitud saatesarju oli abielupaaridele mõeldud meelelahutuslik telemäng "Süda tuksub", mis kuulus ETV telekavva aastatel 1991–1993. Aastatel 1995–1996 toimetas ja juhtis Reet Linna meelelahutuslikku telemängu "Kuulus ja kummaline". Meelelahutussaadetest toimetas ta ka nüüdseks ETV kullafondi kuuluvaid saateid "Miks ka mitte" (1970. aastate lõpus ja 1980. aastate alguses) Urmas Kibuspuu ja Jüri Krjukoviga, "Harilik kontsert" (1981) Sulev Nõmmikuga, "Igihaljas vaatemäng" (1981) Ita Everiga. 1998. aastal kommenteeris Reet Linna ETV-s esimese ja seni ka ainsa kohapealse naiskommentaatorina Eurovisiooni lauluvõistlust, mis toimus Suurbritannias Birminghamis. Hiljem on ta korduvalt kuulunud Eurovisiooni Eesti žüriisse. Aastatel 1999–2002 tegi Reet Linna toimetaja ja saatejuhina Eesti levimuusika teemalist portreesaatesarja "Ob-la-di, ob-la-da", mida valmis 57 saadet. Lisaks levimuusika kirjutajatele ja esitajatele jõuti seal käsitleda ka paljusid muid meie levimuusikaajaloos ilma teinud nähtusi, näiteks Eesti varietee- ja muusikalikultuuri, videodiskosid, levimuusikavõistlusi, Vikerraadio "Keskööprogrammi" rolli levimuusika ajaloo tutvustamisel, laste muusikalavastusi jne. Muusikasaadet "Tähed muusikas" toimetas Reet Linna aastatel 1998–2002 Eesti Televisioonis ja 2002. aastast Kanal 2-s (saade kolis sinna). Kokku läks eetrisse üle 300 saate. Millenniumivahetusest peale kuni 2002. aasta sügiseni juhtis Reet Linna koguperelaulusaadet "Laulge kaasa", millest jõudis eetrisse vähemalt 223 saadet (suur osa neist pole säilinud). Selle saate formaat nägi ette, et saated toimusid Eesti eri paigus kohalike inimeste seas ja saatejuht oli enamiku ühislaulude eeslaulja. Aastatel 2004–2005 tegi ta sissevaateid ETV ajalukku saatesarja "Tuleb tuttav ette" (vähemalt 29 saadet) saatejuhina. 2006/2007. aasta vahetusel juhtus nii, et Reet Linna oli korraga eetris kolmes eestikeelses telekanalis: Eesti Televisiooni otsesaates ning salvestiste kaudu TV3 saates "Hoia ja keela!" ja Kanal 2 aastalõpugalal. 2011. aastast juhib ta ETV saadet "Prillitoos". "Prillitoosi" kõrvalsaatesarjadena on ta teinud sarju "Laulu lugu" (2013–2018, 25 saadet), "Sõbrad muusikas" (2020–2021), "Elu lugu" (2021–2024) ja "Ühe pere muusika" (2022–2024). 2018. aastal toimus kontsert "Üks laul", kus Nordea Kontserdimaja laval sai kokku neli põlvkonda Eesti tippartiste, kes esitasid eestlaste läbi aegade armastatud hitte. 29 lauljat laulsid kõik ühe laulu kingituseks Eesti 100. aastapäeva puhul. Neid laule ja lauljaid tutvustati lähemalt viieosalises telesaatesarjas "Kuulsuste koda esitleb. Üks laul", mille saatejuht oli samuti Reet Linna. Televisioonitöö kõrvalt on Reet Linna juhtinud Vikerraadio ja Raadio 2 hommiku-, muusika- ja jutusaateid ning kirjutanud ERR-i digiportaali artikleid. Ta on ka ajakirja Tiiu kolumnist. 1972. aastal töötas ta mõne kuu Eesti Riikliku Filharmoonia kutselise solistina, hiljem jätkas solistina laulmist televisioonitöö kõrvalt ja ka paljude telesaadete osana. 1970. aastatel laulis ta ansamblis MIR (koos Marju Kuudi ja Ivo Linnaga) ning aastatel 1971-1972 ansamblis MERL (koos Marju Kuudi, Lagle Alpiuse ja Elle Kalmoga). Esines ka varieteedes. Reet Linna lauljakarjäär jätkub siiani. 79-aastase Reet Linna lauluetteaste "Prillitoosi" juubelisaates 29. oktoobril 2023 õnnestus nii hästi, et pärast seda on teda (kas Are Jaama või Tõnu Raadiku pilli saatel) veel paljudele üritustele esinema kutsutud. 80-aastaselt laulis ta ETV saates "Hommik Anuga" koos ansambliga Noorkuu ning noorema põlve laulusolistide Robert Linna, Karl-Erik Taukari ja Nele-Liis Vaiksooga biitlite repertuaari. Kui varem Ivo Linnaga abielus olles on Reet Linna laulnud sadu kordi duetti just temaga, siis alates 2015. aastast on ta mitmes telesaates ja kontserdil laulnud duetti koos nende ühise poja Robert Linnaga, kes on ansamblite Elephants From Neptune ja Lexsoul Dancemachine kitarrist, helilooja ja solist. Nii esinesid nad näiteks 2019. aastal Tallinna Ülikooli vilistlastena oma alma mater'i juubeliaktusel lauluga "Sinu valinud ma". Reet Linna on kirjutanud laulusõnad 400–500 levilaulule, näiteks on tema tehtud laulude "Jambalaya", "Pärlipüüdja", "Sinu valinud ma", "Väikest poissi tean", "Suvi", "Aeg meid muutnud on", "Tervitusi palmisaarelt", "Oma maa", "Mina ise", "Imeilus pühapäev", "Üks laul, üks viis" sõnad. Ta on mänginud väiksemaid rolle mängufilmides "Šlaager" (1982), "Stiilipidu" (2005), "Jan Uuspõld läheb Tartusse" (2007) ja "Kormoranid ehk Nahkpükse ei pesta" (2011) ning ühes telesarja "Õnne 13" osas (2019). 2004. aastal mängis ta muusikalis "Grease" õpetajat ja 2015. aastal muusikalis "Billy Elliot" vanaema. 2006. aasta lõpul võistles ta telesaates "Tantsud tähtedega", kus tema tantsupartner ja -treener oli Eduard Korotin. 2022. aasta septembris osales ta tähtkülalisena saates "Ma näen su häält" ja laulis duetti teadur Kärt Leppikuga. 2024. aasta sügisel asus ta täitma oma järgmist unistust ning otsib segakoori, mille lauljana minna järgmisele üldlaulupeole ja laulda laulukaare all koos tuhandete teiste ühendkoori lauljatega laulu "Ta lendab mesipuu poole". Reet Linna on alates 2001. aastast Tallinna kodutute ja vähekindlustatud inimeste heategevusliku jõulupuu patroon. 2022. aastal algatas ta vabatahtlikuna kudumiskampaania "Sooja südamega Ukrainasse", mille käigus kogutakse Ukrainas elavatele inimestele villaseid kootud esemeid. "Igavene tuli" (1973) – muusikafilm Arne Oidi loomingust; režissööri assistent "Arne Oidi laulud" (1974) – muusikafilm Arne Oidi loomingust; režissööri assistent "Šlaager" (1982) – mängufilm; näitleja – Telereporter "Stiilipidu" (2005) – mängufilm; näitleja episoodilises rollis "Jan Uuspõld läheb Tartusse" (2007) – näitleja "Kormoranid ehk Nahkpükse ei pesta" (2011) – näitleja Reet Linna laulmist solistina, ansamblis või taustalauljana on jäädvustatud 2023. aasta seisuga umbes 80 heliplaadile. Tema esitatud ja tema kirjutatud laulusõnadega laulude põhjalik kogumik "Reet Linna", mis koosneb 45 laulust kolmel CD-l, on ilmunud Hitivabriku sarjas "Eesti kullafond" 2019. aastal. "Ja sealt nad tulevad" (1997) "Reet" (2009) 2006 – Valgetähe V klassi teenetemärk 2009 – UNICEF-i Sinilinnu aastapreemia (kaheksa-aastase vabatahtliku töö eest Tallinna kodutute abistamisel) 2015 – Kuldmikrofon 2019 – Eesti filmi- ja teleauhind (EFTA) parima naissaatejuhi kategoorias 2024 – Kuldne Plaat panuse eest Eesti muusikasse (elutööauhind) Kultuuriajakirjanik Meelis Kapstas, kes on kirjutanud Reet Linna elulooraamatu "Reet Linna. Paljugi võiks öelda veel ..." (2008), on tema elutööd iseloomustades öelnud, et Reet Linnal on "oskust elada lapse õhina ja vaimustusega alati olevikus – teha elukestvat comeback'i". Reet Linna ise on öelnud, et püüab "Prillitoosi" tehes meeles pidada, et see generatsioon, kes temaga koos vananeb, "on ju tegelikult rock'n'roll'i põlvkond". Reet Linna kuulub nende Eesti muusikainimeste hulka, keda on portreteerinud muusik Anu Taul. Anu Tauli pastelltehnikas portreemaalide näitus "Muusikamaal" avati 2024. aasta juunis Tartus Lodjakojas, hiljem jõuab see rändnäitusena mujalegi. Reet Linna on Ella ja Arved Haugi tütar. Ema laulis Eesti Raadio segakooris ja võttis tütre sageli kooriproovi kaasa; Reet ise laulis lapsena nii Eesti Raadio laste- kui ka tütarlasteansamblis. Reet Linna oli aastatel 1965–1971 abielus Ants Parikaga, 1966. aastal sündis poeg Kent. Aastatel 1973–1995 oli ta abielus Ivo Linnaga, nende tütar Hanna-Stina (sündinud 1974) on kultuuritöötaja ja poeg Robert (sündinud 1983) on muusik. Reet Linna pöörab palju tähelepanu aktiivsele eluviisile ja tegevuste mitmekesisusele. Nii on ta tervisespordina harrastanud näiteks võrkpalli, riistvõimlemist, kettaheidet, purjetamist, mäesuusatamist, mägimatkamist, tervisejooksu ja kepikõndi. Reet Linna, EFAB (vaadatud 10.05.2024) Anna-Maria Veidemann-Makko, Igihaljas Reet Linna: „Ma ei taha olla unustatud.“ Õhtuleht.ee, 30.04.2024. Verni Leivak. Reet Linna: üksindusel ja üksiolemisel on suur vahe. Postimees.ee, 25.09.2011. Linda Pärn. Reet Linna sai telestaariks juhuse tahtel. Postimees.ee, 23.04.2015. Soome-Eesti ühissaated "Õhtutäht" ERR arhiivis. Vaadatud 26.03.2023. Ivo Linna ja laul "Suvi" ERR Arhiiv, 01.03.2018. Kuressaares algas 3-päevane laulufestival ERR Audioarhiiv, 28.06.2002. Reet Linna lõi soomlastega käed Kroonika/Delfi, 29.01.2002. Vesa Häkli. Laulaja Mikko Alatalo on keikkaillut Virossa jo yli 40 vuotta The Baltic Guide, 07.09.2019. Annika Remmel. Reet Linna: nüüd ma tean, et elu saab paremaks minna igas vanuses ERR Menu, 11.03.2024. Fotosid meelelahutussaate "Süda tuksub" tegemisest ETV-s ERR Arhiiv. Vaadatud 20.03.2024. ETV telesaated "Kuulus ja kummaline", toimetaja-saatejuht Reet Linna. ERR Arhiiv. Vaadatud 06.05.2020. Olavi Pihlamägi. Reet Linna 80 | Reet otsib lillelapsena ikka õisi Õhtuleht.ee, 01.06.2024. ETV muusikasaade "Ob-la-di, ob-la-da" ERR arhiivis. Vaadatud 26.03.2023. Fotod: „Tähed muusikas“ tähistab 300. juubelit. Delfi/Kroonika, 19.02.2010. ETV saatesari "Laulge kaasa!" ERR arhiivis. Vaadatud 27.03.2023. Reet Linna juhitud saated sarjast "Tuleb tuttav ette" Vaadatud 06.06.2024. "Kes? Mis? Kus?" 2008, lk 429. Saatesarja "Laulu lugu" saated ERR Arhiiv. Vaadatud 19.06.2024. Saatesarja "Sõbrad muusikas" saateid ERR Arhiiv. Vaadatud 19.06.2024. Reet Linna juhitud saateid sarjast "Elu lugu" ERR Arhiiv, vaadatud 06.06.2024. Saatesarja "Ühe pere muusika" saateid ERR Arhiiv. Vaadatud 24.09.2024. Reet Linna: "Ühe pere muusika" on koguperesaade ERR Menu, 06.09.2024. Reet Linna juhitud saated sarjast "Kuulsuste koda esitleb. Üks laul" ERR Arhiiv, vaadatud 06.06.2024. Reet Linna artikleid ajakirjas Tiiu Õhtuleht.ee. Vaadatud 06.07.2024. Video: Reet Linna esitas koos tuntud Eesti artistidega loo "Ob-la-di, ob-la-da" ERR Menu, 15.09.2024. VIDEO: Reet ja Robert Linna astusid esmakordselt koos laval üles Õhtuleht.ee, 16.03.2015. Laul "Sinu valinud ma" Reet ja Robert Linna esituses Tallinna Ülikooli juubeliaktusel. Tallinna Ülikooli koduleht. Vaadatud 27.03.2023. Reet Linna kui laulusõnade autori looming e-kataloogis ESTER. Vaadatud 27.03.2023. Kroonika Eesti viljakamaid laulusõnade autoreid Reet Linna: kõiki laule küll ei mäleta! Kroonika. 15.09.2019. "Kes? Mis? Kus?" 2008, lk. 342. Reet Linna sarjas "Õnne 13" näitlemisest: mulle meeldivad väljakutsed ERR Menu, 31.12.2019. Jaanus Kulli. Reet Linna: «Olen jõudnud eluetappi, kus ma leian, et elu on väga ilus.» Õhtuleht.ee, 06.04.2015. "Kes? Mis? Kus?" 2008, lk. 426. Kadi-Maarja Võsu. Saate "Ma näen su häält" võidukas lauljanna Kärt Leppik on varemgi hinnatud muusikutega ühte laulnud Sky Media, 27.09.2022. Reet Linna kohtingutest: olen nii iseseisev, et keegi ei tule selle pealegi, et mind kohvikusse kutsuda Õhtuleht/Kroonika, 13.09.2024. Reet Linna kohtas kodutute jõulusöömingul tuttavat pillimeest: pidin šoki saama, kui nägin, et ta on nüüd räämas Kroonika/Delfi, 22.12.2016. Reet Linna | Olen midagi ikka õigesti teinud, sest ka mind aidatakse Õhtuleht.ee, 06.02.2024. Reet Linna kogub Ukrainasse viimiseks sooje kudumeid ERR Menu, 18.10.2022. Reet Linna teosed Eesti filmi andmebaasis "Jõulutunnel" ja Reet Linna pälvisid UNICEFi aastapreemiad Õhtuleht.ee, 20.11.2009. Reet Linna: ma olen saanud töötada kõige paremas televisioonis. ERR Menu, 01.04.2019. Kuldne Plaat 2024 > Reet Linna ja Olavi Pihlamägi pälvisid tunnustuse panuse eest Eesti muusikasse Retro FM koduleht, 19.03.2024. Meelis Kapstas. Nädala persoon ⟩ Reet Linna refrään: on vaid hetk, milles viibime praegu Postimees Kultuur, 11.05.2024. Muusik Anu Taul avas oma esimese portreemaalide näituse "Muusikamaal" ERR Kultuur, 19.06.2024. Jaanus Kulli. Reet Linna: "Tahtsin saada ooperilauljaks, aga estraadistuudios sain aru, et lauljat minust ei saa." Õhtuleht.ee, 22.11.2016. Meelis Kapstas. Reet Linna. Paljugi võiks öelda veel. vol. 2 Kroonika/Delfi, 26.05.2008. Täna abiellub Reet Linna vanim poeg, Õhtuleht.ee, 20.08.2010. Kristi Vainküla, Ivo Linna sai vanaisaks, Õhtuleht.ee, 04.01.2000. Liis Auväärt. Tervis Plussi kaanelugu | Reet Linna: ilmasambaks ei jää meist keegi, aga elu tuleb nautida senikaua, kuni seda on! Tervis Pluss / Delfi, 06.03.2020. Meelis Kapstas, "Reet Linna. Paljugi võiks öelda veel ...", Ajakirjade Kirjastus 2008, ISBN 9789949443307 ETV saade "Kümme küsimust Reet Linnale" ETV, 5. mai 1989 Kirsti Vainküla, "Reet Linna: pensionile ma veel ei lähe. Ilulõikusele ka mitte!", Õhtuleht.ee, 1. juuni 2004 Kirsti Vainküla, "Raadiohääl Reet Linna jäi vanuse tõttu oma saatest ilma", Õhtuleht.ee, 21. september 2004 Kirsti Vainküla, "Reet Linna: öeldi, et Urmas Ott pidi tulema minu saate asemele", Õhtuleht.ee, 23. mai 2006 Agnes Männiste, "Igiliikur Reet Linna", Postimees, 1. juuli 2007 Marin Heier, "Igihaljas Reet Linna", Kroonika, 22. jaanuar 2008 "Reet Linna: minu suhted ei alga ega lõpe Ivo Linnaga", Elu24.ee, 20. mai 2008 "Reet Linnal oli esimene tõsine suhe Georg Otsa pojaga", Õhtuleht.ee, 20. mai 2008 Aigi Viira, "Reet Linna: "Kõigest on võimalik üle saada, aga võtab aega, et endast jagu saada."", Õhtuleht.ee, 3. juuni 2008 Piret Kooli, "Reet Linna: nüüd on südamelt ära", Naised, 14. juuni 2008 "Reet Linna: Elame veel!" Vahur Kersna tehtud portreesaade Reet Linna 70. sünnipäevaks, ETV, 31. mai 2014 ""Pealtnägija" | Reet Linna ütles esimesel pakkumisel "Prillitoosist" ära: mina ei taha sellist saadet teha!" ERR Menu, 6. märts 2019 Eve Rohtla, Reet Linna – vanaema õunapuu otsas Postimees/60+, 14. juuli 2019 Eesti viljakamaid laulusõnade autoreid Reet Linna: kõiki laule küll ei mäleta! Kroonika, 15. september 2019 Telesaade "Minu ETV: 21 | Reet Linna" ETV, 19. veebruar 2020 Reet ja Robert Linna elu raamatute rütmis Rahva Raamatu Raamatublogi. 19. november 2021 Anna-Maria Veidemann-Makko, Igihaljas Reet Linna: „Ma ei taha olla unustatud.“ Õhtuleht.ee, 30. aprill 2024 Anu Tauli avas omas esimese portreemaalide näituse «Muusikamaal» – Anu Tauli pastellportree Reet Linnast, Postimees.ee, 18. juuni 2024 Reet Linna: enda ja teiste vastu peab aus olema, aga hädavale on alati lubatud ERR Menu, 15. september 2024